

ΕΕ5Τ 

Κθ35θη: 8 ί 9 Β 
(βΓπϋθεΙϋθϋ) 

1_003ΐΪ0η: ΑΙίιβηΙ ΕΙΙιηίΚο 
Τγρο9Γ3(ίοι^^ 


29051 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2332 

29 Αυγούστου 2014 


ΑΠΟΦΑΣΕΙ Σ 

Αριθμ. 2860/143942 

Έγκριση προγράμματος κυνηγίου Ελεγχόμενης Κυνη¬ 
γετικής Περιοχής «ΚΟΖΙΑΚΑ» Τρικάλων περιόδου 
2014 - 2015. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 253, 254 και 255 παρ. 10 
του Ν.Δ. 86/69. 

2. Τις διατάξεις του άρθρου 1 παρ. 2 του Ν. 2503/1997 
(ΦΕΚ 107Α') «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες Δ/ξεις.» 

3. Τις δ/ξεις του άρθρου 1 του Ν. 2647/1998 (ΦΕΚ 237/ 
Α') «Μεταβίβαση αρμοδιοτήτων στις Περιφέρειες και 
την Αυτοδιοίκηση και άλλες διατάξεις.» 

4. Τις δ/ξεις του Ν. 3852/2010 (ΦΕΚ 87/Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης.» 

5. Τις Δ/ξεις του Ν. 3469/27-6-2006 (ΦΕΚ 131/Α') «Περί 
Εθνικού Τυπογραφείου Εφημερίδα της Κυβερνήσεως 
και άλλες Δ/ξεις». 

6. Τις δ/ξεις του Π.Δ. 138/2010 (ΦΕΚ 231/Α') «Οργανι¬ 
σμός της Αποκεντρωμένης Διοίκησης Θεσσαλίας-Στε- 
ρεάς Ελλάδας». 

7. Τις διατάξεις του άρθρου 3 παρ. 3 του Π.Δ. 453/1977 
«Περί ελεγχόμενων κυνηγετικών περιοχών και των όρων 
και προϋποθέσεων άσκησης Θήρας σ’ αυτές». 

8. Τη με αριθμό 67019/2901/22-10-1975 (ΦΕΚ 1305/Β') 
απόφαση του Υπουργείου Γεωργίας «Περί χαρακτηρι¬ 
σμού και ίδρυσης Ε.Κ.Π. “ΚΟΖΙΑΚΑ” Νομού Τρικάλων». 

9. Τη με αριθμό 149572/1831/16-4-1984 Δ/γή Υπ. Γ εωργίας 
«Οδηγίες για την ειδική άδεια Θήρας σε ΕΚΠ». 

10. Τη με αριθμό 101729/2252/10-5-2004 απόφαση Υπ. 
Αγροτικής Ανάπτυξης και Τροφίμων «Τιμές Θηραμά¬ 
των - εισόδων στην ΕΚΠ.» 

11. Τη με αριθμό 112022/2168/5-8-2014 (ΦΕΚ 2154/τ.Β7 
6-8-2014) απόφαση Υπουργού Περιβάλλοντος Ενέργειας 
και Κλιματικής Αλλαγής «Ρυθμίσεις Θήρας για την κυ¬ 
νηγετική περίοδο 2014-2015». 

12. Τη με αριθμό 1669/33104/31-3-2011 (ΦΕΚ 648/Β') από¬ 
φαση Γ ενικής Γ ραμματέως Αποκεντρωμένης Διοίκησης 


Θεσσαλίας-Στερεάς Ελλάδας «Μεταβίβαση δικαιώματος 
υπογραφής της Γ ενικής Γ ραμματέως Αποκεντρωμένης 
Διοίκησης Θεσσαλίας-Στερεάς Ελλάδας στον Προϊ¬ 
στάμενο της Γενικής Δ/νσεως Δασών και Αγροτικών 
Υποθέσεων και στους προϊσταμένους Διευθύνσεων και 
Δασαρχείων της παραπάνω Γ ενικής Δ/νσεως καθώς και 
την αριθμ. 22165/229727/19-11-2013 τροποποιητική αυτής». 

13. Το Πρόγραμμα κυνηγίου που συντάχθηκε από τον 
Επόπτη Δημήτριο Καλόγηρο και συνυποβλήθηκε σε μας 
με τη με αριθμό 4167/143364/23-7-2014 αναφορά του 
Δασαρχείου Τρικάλων. 

14. Το γεγονός ότι από την απόφαση αυτή δεν προ- 
καλείται δαπάνη στον κρατικό προϋπολογισμό, απο¬ 
φασίζουμε: 

Εγκρίνουμε το πρόγραμμα Θήρας της Ε.Κ.Π. Κόζιακα 
Τρικάλων κυνηγετικής περιόδου 2014 - 2015 όπως πα¬ 
ρακάτω: 

ΑΠΟΚΤΗΣΗ ΔΙΚΑΙΩΜΑΤΟΣ ΚΥΝΗΓΙΟΥ 
Αρθρο 1 

Για να αποκτήσει κανείς δικαίωμα κυνηγίου στην πε¬ 
ριοχή "Κόζιακα" Τρικάλων απαιτούνται: 

1.1 Κατοχή κοινής άδειας κυνηγίου που θα ισχύει για 
την περιφέρεια του Νομού Τρικάλων ήτοι Τοπικής, Πε¬ 
ριφερειακής ή Γ ενικής άδειας. 

1.2 Απόκτηση ειδικής άδειας για το κυνήγι στην Κυ¬ 
νηγετική περιοχή. 

ΔΙΑΔΙΚΑΣΙΑ ΕΚΔΟΣΗΣ ΕΙΔΙΚΗΣ ΑΔΕΙΑΣ 
Αρθρο 2 

Γ ια να αποκτήσει ο ενδιαφερόμενος κυνηγός την 
ειδική άδεια κυνηγίου πρέπει να υποβάλλει στο Δασαρ¬ 
χείο Τρικάλων (Κυνηγετική περιοχή) Κολοκοτρώνη 35, 
τηλ. 2431020595, ΡΑΧ 2431020107: 

2.1. Αίτηση στην οποία να αναφέρονται το ονοματεπώ¬ 
νυμο, το πατρώνυμο, το επάγγελμα, το έτος γέννησης, 
ο αριθμός αδείας κυνηγίου η εκδούσα αρχή, η Δ/νση 
κατοικίας, ο αρ. τηλεφώνου, η περίοδος που επιθυμεί να 
κυνηγήσει και τα θηράματα για τα οποία ενδιαφέρεται. 

2.2. Κοινή άδεια θεωρημένη για την τρέχουσα κυνη¬ 
γετική περίοδο. 

2.3. Να καταβάλλει την τιμή εκδόσεως, της ειδικής 
άδειας που καθορίζεται ως εξής: 

2.3.1. Για τους μόνιμους κατοίκους των Τοπικών Κοι¬ 
νοτήτων που ολόκληρο ή μέρος των διοικητικών ορίων 

τους βρίσκεται μέσα στην Κυνηγετική περιοχή 17,00 
ευρώ. 

2.3.2. Για τους μόνιμους κατοίκους του Ν. Τρικάλων 
25,40 ευρώ. 

2.3.3. Για τους υπόλοιπους Έλληνες, τους υπηκόους 
ξένων κρατών που διαμένουν στην Ελλάδα πέραν της 
Ιδετίας και υπηκόους χωρών της Ε.Ε 38,20 ευρώ. 

2.3.4. Για τους υπόλοιπους υπηκόους άλλων ξένων 
κρατών πλην Ε.Ε. 47,46 ευρώ. 

2.3.5. Η ειδική άδεια ισχύει για δέκα (10) ημέρες κυνη¬ 
γιού εκτός των κυνηγών του άρθρου 2.3.4 που ισχύει για 
δύο (2) ημέρες κυνηγίου. Όσοι επιθυμούν να κυνηγήσουν 
για περισσότερες ημέρες μπορούν να βγάλουν περισσό¬ 
τερες άδειες στις οποίες θα ορίζεται ο χρόνος κυνηγίου 
κάθε φορά που επιθυμούν να κυνηγήσουν. 

Κυνηγοί υπήκοοι ξένων κρατών (εκτός μελών Ε.Ε) 
εκτός από τα τέλη της ειδικής άδειας οφείλουν να 
εφοδιασθούν με Γενική άδεια καταβάλλοντας τέλη, 
όπως αυτά ορίζονται με την ετήσια Ρυθμιστική δ/γή 
του Υπουργείου Περιβάλλοντος Ενέργειας και Κλιμα¬ 
τικής Αλλαγής, για διάρκεια 15 ημερών ή δύο (2) μηνών 
ή ολόκληρη την κυνηγετική περίοδο. 

Όλες οι κατηγορίες ειδικών αδειών επιβαρύνονται με 
ΦΠΑ 23%. 

Αίτηση χρειάζεται μόνο για την πρώτη άδεια. 

2.4. Ο κυνηγός που τήρησε την διαδικασία του παρό¬ 
ντος άρθρου αποκτά το δικαίωμα κυνηγίου στην Ε.Κ.Π. 
"Κόζιακα" Τρικάλων. 

Άρθρο 3 

3.1. Αν για οποιαδήποτε αιτία ύστερα από εισήγηση 
του επόπτη της Ε.Κ.Π. απαγορευτεί το κυνήγι και λόγω 
της απαγορεύσεως αυτής δεν έχει ο κυνηγός τον 

απαιτούμενο χρόνο να κυνηγήσει έστω και μια φορά, 
η Υπηρεσία υποχρεούται να επιστρέφει στους κυνηγούς 
τα χρηματικά ποσά που καταβάλλουν για την έκδοση 
ειδικής άδειας. 

ΟΡΓΑΝΩΣΗ ΤΟΥ ΚΥΝΗΓΙΟΥ 
Αρθρο 4 

4.1. Ο ενδιαφερόμενος κυνηγός μπορεί να υποβάλ¬ 
λει αίτηση για σειρά προτεραιότητας από την 1 Ια¬ 
νουάριου του έτους της Κυνηγετικής περιόδου και να 
ακολουθήσει τη λοιπή διαδικασία αργότερα (δηλ. μετά 
τη θεώρηση της κοινής άδειας κυνηγίου) κάθε αίτηση 
πρωτοκολλείται, δίδεται η σειρά προτεραιότητας και 
καταχωρείται, σε ειδικό βιβλίο. 

Η σειρά προτεραιότητας κυνηγίου ισχύει για ολόκληρη 
την Κυνηγετική περιοχή και για κυνηγετική θέση που 
θα αποφασίσει ο επόπτης της Κυνηγετικής περιοχής. 

4.2. Οι ενδιαφερόμενοι κυνηγοί, θα πρέπει απαραί¬ 
τητα να τηλεφωνήσουν στον Επόπτη της Κυνηγετικής 
περιοχής και στο τηλέφωνο (2431020595) τουλάχιστον 
πέντε (5) ημέρες πριν την έναρξη του κυνηγίου του κάθε 
θηράματος, για να πληροφορηθούν την σειρά προτε¬ 
ραιότητας και να καθορισθεί η ημερομηνία κυνηγίου. 

4.3. Ο αριθμός των κυνηγών για κάθε μέρα κυνηγίου, 
ο τόπος και ο τρόπος κυνηγίου καθώς και άλλες λε¬ 
πτομέρειες καθορίζονται από τον Επόπτη της Κυνηγε¬ 
τικής περιοχής ή σε περίπτωση απουσίας του, από τον 
υπεύθυνο βοηθό του. 

4.4. Οι τομείς Θήρας, οι κυνηγετικές θέσεις και οι τόποι 
παρουσιάσεως των κυνηγών θα καθορίζονται από τον 


Επόπτη ή σε περίπτωση απουσίας του από τον υπεύ¬ 
θυνο βοηθό του και είναι δυνατόν για την ομαλή και 
ελεγχόμενη διεξαγωγή του κυνηγίου, να περιορίζονται, 
να αυξάνονται ή και να αλλάζουν, ανάλογα με τους 
απρόβλεπτους παράγοντες που τυχόν θα παρουσιάζο¬ 
νται κατά την διεξαγωγή του κυνηγίου αλλά και με τις 
δυνατότητες σε προσωπικό μόνιμο και εποχιακό της 
Ε.Κ.Π. Επίσης είναι δυνατόν ο Επόπτης να αλλάξει την 
ημερομηνία έναρξης του κυνηγίου στους Τομείς Θήρας 
ή να μην πραγματοποιήσει το κυνήγι κάποιες ημέρες 
δια λόγους αναγόμενους στις λειτουργικές δυνατότητες 
της Υπηρεσίας και στην εύρυθμη λειτουργία της Ε.Κ.Π. 

4.5. Ο αριθμός των ομάδων σε κάθε τομέα καθορίζεται 
από τον Επόπτη της ΕΚΠ ενώ ο αριθμός των κυνηγών 
σε κάθε ομάδα δεν υπερβαίνει τους έξι (6), με εξαίρεση 
το κυνήγι του αγριόχοιρου, του ζαρκαδιού, του ελαφιού 
και του αίγαγρου, που οι ομάδες επιβάλλεται να πε¬ 
ριλαμβάνουν από πέντε (5) μέχρι δέκα (10) κυνηγούς. 
Είναι δυνατόν όμως για το κυνήγι του αγριόχοιρου, του 
ζαρκαδιού, του ελαφιού και του αίγαγρου να επιτραπούν 
και ομάδες με λιγότερα από πέντε (5) άτομα, όταν υπάρ¬ 
χουν κενές κυνηγετικές θέσεις και κατά την απόλυτη 
κρίση του Επόπτη της ΕΚΠ. 

4.6. Γ ια την ομαλή διεξαγωγή του κυνηγίου ο Επόπτης 
της ΕΚΠ δύναται να συγκροτήσει σε ομάδα μεμονωμέ¬ 
νους κυνηγούς τόσον των εντός της περιοχής όσον και 
των εκτός αυτής προερχομένων ή να εντάσσει μεμο¬ 
νωμένους κυνηγούς σε άλλη ομάδα. 

4.7. Οι ομάδες κυνηγών, για το κυνήγι του αγριόχοιρου, 
του ζαρκαδιού, του ελαφιού και του αίγαγρου, συγκρο¬ 
τούνται σε έντυπη κατάσταση εις διπλούν (δίνεται από 
τα όργανα της Ε.Κ.Π.), που συμπληρώνεται από κυνηγό 
που αναλαμβάνει ως ομαδάρχης. Η κατάσταση υπο¬ 
γράφεται απ' αυτόν, θεωρείται από τον Επόπτη ή τον 
βοηθό του και παραδίνεται στον αρμόδιο δασοφύλακα ή 
φύλακα της Ε.Κ.Π., μαζί με τις άδειες, το πρωί της μέρας 
του κυνηγίου. Για την αναγραφή και άλλων κυνηγών 
στην κατάσταση και μέχρι δέκα (10) ατόμων, απαιτείται 
η προσκόμιση της κατάστασης στα παραπάνω υπεύθυνα 
όργανα της Ε.Κ.Π. (Επόπτη ή βοηθό επόπτη). 

4.8. Οι κυνηγοί που κατοικούν σε Τοπικές Κοινότητες 
των οποίων εκτάσεις ευρίσκονται εντός της Ε.Κ.Π. και 
είναι κάτοχοι ειδικής άδειας της κατηγορίας της παρα¬ 
γράφου 2.3.1 του άρθρου 2 δικαιούνται να κυνηγήσουν 
μόνο στην περιφέρεια της Τοπικής Κοινότητας του οποί¬ 
ου είναι μόνιμοι κάτοικοι. Οι κυνηγοί που επιθυμούν να 
κυνηγήσουν και σε άλλες περιοχές της Ε.Κ.Π., πρέπει 
να είναι κάτοχοι ειδικής άδειας που ισχύει για τους 
κατοίκους εντός του Ν. Τρικάλων. 

4.9. Κατά την έκδοση της ειδικής άδειας οι κυνηγοί 
που κατοικούν σε Τοπικές Κοινότητες που ολόκληρο ή 
μέρος των διοικητικών ορίων τους βρίσκεται μέσα στην 
Κυνηγετική περιοχή και επιθυμούν να τύχουν αντιστοί¬ 
χου κατηγορίας ειδικής άδειας, πρέπει να προσκομίσουν 
βεβαίωση της Δημοτικής Αρχής στην οποία να φαίνεται 
ο τόπος της μόνιμης κατοικίας τους. Επί πλέον απαραί¬ 
τητη προϋπόθεση είναι η κοινή άδεια κυνηγίου για τους 
κυνηγούς που κατοικούν μόνιμα στις Τοπικές Κοινότητες 
περιοχής ευθύνης του Δασαρχείου Τρικάλων να έχει 
εκδοθεί από το Δασαρχείο Τρικάλων, ενώ για τους κυ¬ 
νηγούς που κατοικούν μόνιμα στις Τοπικές Κοινότητες 
περιοχής ευθύνης του Δασαρχείου Καλαμπάκας να έχει 
εκδοθεί από το Δασαρχείο Καλαμπάκας. 

4.10. Οι βοηθοί κυνηγίου χωρίς όπλο, πρέπει να έχουν 
εφοδιαστεί και αυτοί με ειδική άδεια κυνηγίου. Παρατη¬ 
ρητές κυνηγίου (φωτογράφοι κ.λπ.) δεν χρειάζεται να 
εφοδιαστούν με ειδική άδεια αλλά παραμένουν κοντά 
στο αρμόδιο δασικό όργανο του κάθε τομέα και δεν 
συμμετέχουν με οποιοδήποτε τρόπο, στο κυνήγι. 

4.11. Οι επισκέπτες της Ε.Κ.Π. δεν καταβάλουν τέλη 
εισόδου, οφείλουν όμως να προστατεύουν τα θηράματα, 
ενώ για την αποφυγή κυνηγετικού ατυχήματος απαγο¬ 
ρεύεται ρητώς η είσοδός τους στις κυνηγετικές θέσεις. 

Άρθρο 5 

5.1. Οι κυνηγοί έχουν υποχρέωση να παρουσιάζονται 
στο Δασαρχείο Τρικάλων (Κυνηγετική Περιοχή οδός Κο- 
λοκοτρώνη 35, γραφ. 3, τηλ. 2431020595, ΡΑΧ 2431020107) 
μέχρι την προηγούμενη εργάσιμη ημέρα που καθορίσθη¬ 
κε να κυνηγήσουν και κατά τις εργάσιμες ώρες (7.00 - 
14.00) ή να στείλουν αντιπρόσωπό τους σε περίπτωση 
κωλύματος και να φέρουν μαζί τους την κοινή άδεια 
κυνηγίου και την εδική άδεια της Κυνηγ. Περιοχής (σε 
περίπτωση που δεν έχει εκδοθεί άδεια, ακολουθεί αμέ¬ 
σως η διαδικασία εκδόσεώς της) για να καθορισθεί η 
ημέρα εισόδου, ο αριθμός και το είδος των θηραμάτων, 
τα όργανα που θα τους οδηγήσουν κ.λπ. 

5.2. Η ειδική άδεια και η άδεια κυνηγίου παραδίδονται 
στα αρμόδια δασικά όργανα πριν αρχίσει το κυνήγι και 
επιστρέφονται αφού τελειώσει το κυνήγι, προσωπικά 
στον καθέναν και εφόσον έχουν όλα καλώς. 

5.3.0 κυνηγός που παρουσιάζεται στους τόπους συγκέ¬ 
ντρωσης για να κυνηγήσει και δεν έχει μαζί του την κοινή 
άδεια κυνηγίου ή στερείται ειδικής άδειας ή δεν έχει καθο- 
ρισθεί έπ 1 αυτής ο χρόνος κυνηγίου, ο χώρος κλπ. στοιχεία, 
της άδειας κυνηγίου δεν έχει το δικαίωμα να κυνηγήσει. 

5.4. Ειδικές άδειες δεν εκδίδονται στο χώρο κυνηγίου 
ή στους τόπους συγκέντρωσης από τους θηρ/κες παρά 
μόνο στο γραφείο της Ε.Κ.Π. από τον Επόπτη της Ε.Κ.Π. 
ή από τον εξουσιοδοτημένο από τον προϊστάμενο του 
δασαρχείου Τρικάλων υπάλληλο. 

5.5. Ο κυνηγός ενημερώνεται από τους υπεύθυνους 
της Ε.Κ.Π. για τον τόπο συγκέντρωσης, ώρα έναρξης 
του κυνηγίου καθώς και για κάθε άλλη λεπτομέρεια 
που έχει σχέση με το κυνήγι. 

5.6. Οι κυνηγοί πρέπει να γνωρίζουν τον κανονισμό των 
κυνηγετικών περιοχών και τα θηράματα της περιοχής. 

5.7. Η Θήρα αρχίζει στις 7:00 η ώρα το πρωί και τελειώ¬ 
νει στις 14.00 το μεσημέρι. Είναι δυνατόν ο Επόπτης να 
αλλάξει την ώρα έναρξης και λήξης του κυνηγιού, δια 
λόγους αναγόμενους στις λειτουργικές δυνατότητες 
της Υπηρεσίας και στην εύρυθμη λειτουργία της ΕΚΠ. 
Τις απογευματινές ώρες δεν ασκείται Θήρα στην Ε.Κ.Π. 

ΜΕΣΑ ΚΥΝΗΓΙΟΥ (ΟΠΛΑ-ΣΚΥΛΙΑ) 

Αρθρο 6 

6.1. Ο κάθε κυνηγός έχει δικαίωμα να φέρει μαζί του 
μόνο ένα όπλο. Επιτρέπεται η χρήση επαναληπτικών 
όπλων (καραμπίνα) και με γέμισμα μέχρι 3 φυσίγγια. 

6.2. Για το κυνήγι του αγριόχοιρου, του ζαρκαδιού, του 
ελαφιού και του αίγαγρου τα φυσίγγια υποχρεωτικά 
θα είναι μονόβολα. Τα εννεάβολα ή οποιαδήποτε άλλα 
φυσίγγια απαγορεύονται. 

6.3. Κάθε κυνηγός μπορεί να χρησιμοποιήσει μέχρι 
δύο σκυλιά πτερωτού θηράματος τα οποία πρέπει να 
υπακούν απόλυτα στο πρόσταγμά του. 


6.4. Σε τομείς που δεν υπάρχει κίνδυνος ζημιών σε 
θηράματα ο επόπτης δύναται να επιτρέψει στους κυ¬ 
νηγούς να χρησιμοποιούν και σκυλιά Γκέκικα. 

6.5. Οι ιδιοκτήτες των κυνηγετικών σκύλων που εισέρ¬ 
χονται στην Ε.Κ.Π. πρέπει να είναι εφοδιασμένοι, με το 
ενημερωμένο βιβλιάριο υγείας ή το διαβατήριο του σκύ¬ 
λου όπως προβλέπεται από το άρθρο 5 του Ν. 4039/2012 
περί «Δεσποζόμενα και αδέσποτα ζώα συντροφιάς και 
την προστασία των ζώων από την εκμετάλλευση ή τη 
χρησιμοποίηση με κερδοσκοπικό σκοπό», ενώ τα κυνη¬ 
γετικά σκυλιά κατά τη διάρκεια του κυνηγιού θα πρέπει 
να φέρουν περιλαίμιο με μεταλλικό έλασμα, στο οποίο 
θα αναγράφεται ο ιδιοκτήτης και το τηλέφωνό του. 

Κυνηγετικό σκυλί που δεν έχει εμβολιασθεί για τη 
λύσσα και δεν έχει σημανθεί ηλεκτρονικά σύμφωνα με 
την παρ.ΐα του Ν. 4039/2012, δεν επιτρέπεται να εισέρ¬ 
χεται εντός της ΕΚΠ.Ο αντιλυσσικός εμβολιασμός θα 
πρέπει να έχει καταγραφεί από κτηνίατρο στο βιβλίο 
υγείας ή στο διαβατήριο του ζώου συντροφιάς όπως και 
ο αριθμός της σήμανσης (χειρόγραφα ή με την ετικέτα 
ταυτοποίησης). 

ΔΙΕΞΑΓΩΓΗ ΤΟΥ ΚΥΝΗΓΙΟΥ 
Άρθρο 7 

7.1. Ο κυνηγός ή η ομάδα κυνηγών παρουσιάζονται 
την καθορισμένη ημέρα και ώρα στο αρμόδιο Δασικό 
όργανο της περιοχής που επέλεξαν για κυνήγι, εφόσον 
τους έχει καταχωρηθεί η ημερομηνία, ο Δασοφύλακας, 
το θήραμα και η θέση από το γραφείο της Ε.Κ.Π., και 
αφού παραδώσουν τις άδειες Θήρας, τις ειδικές άδειες 
εισόδου στην Ε.Κ.Π. και την θεωρημένη κατάσταση όταν 
πρόκειται για κυνήγι αγριόχοιρου, ζαρκαδιού, ελαφιού 
και αίγαγρου, τους γίνεται ο σχετικός έλεγχος και οδη¬ 
γούνται στον τομέα τους για κυνήγι. Μαζί τους έχουν 
τις ειδικές άδειες εισόδου στην Ε.Κ.Π. για να τις επιδει¬ 
κνύουν σε κάθε έλεγχο, ενώ την άδεια Θήρας παραλαμ- 
βάνουν με την λήξη του κυνηγίου από τον Δασοφύλακα 
οι ίδιοι προσωπικά. 

7.2. Ο κυνηγός ή η ομάδα των κυνηγών που λαμβάνει 
μέρος στο κυνήγι μέσα στην Ε.Κ.Π. εποπτεύεται πάντοτε 
από αρμόδιο δασικό όργανο ή από τους βοηθούς τους. 

7.3. Απαγορεύεται η απομάκρυνση από την ομάδα 
μεμονωμένων κυνηγών. Οι παραβάτες απομακρύνονται 
της Ε.Κ.Π. και στερούνται του κυνηγίου χωρίς άλλη δι¬ 
ατύπωση ή αποζημίωση. 

7.4. Η αλλαγή του τομέα ή της ειδικότερης περιοχής 
κυνηγίου που έχει καθοριστεί, απαγορεύεται να γίνει 
από τους κυνηγούς, χωρίς την έγκριση των οργάνων 
της Ε.Κ.Π.. Κάθε τυχόν αλλαγή, θα γίνεται νωρίς το πρωί, 
πριν την έναρξη του κυνηγίου. 

7.5. Οι κυνηγοί όλων των θηραμάτων κατά την διάρ¬ 
κεια του κυνηγίου, θα φέρουν στον κορμό του σώμα¬ 
τός τους, υποχρεωτικά φωσφορούχα γιλέκα, χρώματος 
πορτοκαλί προς αποφυγή ατυχημάτων. Κυνηγοί που 
δεν θα έχουν φωσφορούχα γιλέκα θα απομακρύνονται 
της Ε.Κ.Π. και θα στερούνται του κυνηγίου χωρίς άλλη 
διατύπωση ή αποζημίωση. 

7.6. Ο κυνηγός που τραυματίζει, κατά την απόλυτη κρί¬ 
ση του δασικού οργάνου που παρακολουθεί το κυνήγι, 
το θήραμα και δεν το συλλαμβάνει καταβάλλει το μισό 
της προβλεπόμενης για το θήραμα αξίας. 

7.7. Οι κυνηγοί υποχρεούνται να κυνηγήσουν κατ’ αρχήν 
μόνον τα θηράματα που έχουν δηλώσει και τους έχει 

εγκριθεί, πάντοτε μέσα στα πλαίσια του επιτρεπόμενου 
αριθμού, που ορίζουν οι διατάξεις του προγράμματος. 

Πάντως είναι δυνατή κατά το κυνήγι των πτερωτών 
θηραμάτων και η περιστασιακή θήρευση του λαγού και 
αντιστρόφως. 

7.8. Κυνηγός που δεν παρουσιαστεί για κυνήγι τη ημέ¬ 
ρα που του έχει οριστεί, δεν δικαιούται να χρησιμοποιή¬ 
σει την άδεια της ημέρας αυτής, για άλλη είσοδο που θα 
ζητήσει, εκτός αν το συμβάν οφείλεται σε υπαιτιότητα 
της Υπηρεσίας. 

7.9. Σε περίπτωση που κάποιος κυνηγός χάσει ή αδυ¬ 
νατεί να συγκεντρώσει τα σκυλιά του, μπορεί με άδεια 
του αρμόδιου δασοφύλακα να παραμείνει για δύο επί 
πλέον ώρες στην Ε.Κ.Π. για την αναζήτησή τους χωρίς 
να φέρει μαζί του κυνηγετικό όπλο. Αν για την αναζή¬ 
τηση χρησιμοποιήσει αυτοκίνητο τότε οφείλει τα όπλα 
που θα έχει μέσα σ’ αυτό να είναι μέσα σε θήκη και 
άνευ φυσιγγίων. 

Άρθρο 8 

8.1. Μετά το πέρας του κυνηγίου, οι κυνηγοί με όλα τα 
σχήματά τους επιστρέφουν στο αρμόδιο Δασικό όργανο 
και τους γίνεται ο σχετικός έλεγχος. Ο φύλακας Θήρας 
ή το εντεταλμένο Δασικό όργανο της Ε.Κ.Π. θα εκδίδει 
τιμολόγιο πώλησης της Ε.Κ.Π το οποίο θα έχει τις αυ¬ 
τές ενδείξεις με την ειδική άδεια και θα εισπράττει το 
σχετικό ποσό. Το αντίγραφο του τιμολογίου πώλησης 
που θα δίδεται στον κυνηγό θα αποτελεί νόμιμο τίτλο 
κατοχής των θηραμάτων που αναγράφονται. 


8.2. Η ομάδα κυνηγών δικαιούται να κατανέμει μεταξύ 
των μελών της μέχρι το ανώτερο επιτρεπτό όριο, τα 
θηράματα που κυνηγήθηκαν απ’ αυτούς. 

8.3. Όταν η ομάδα αποτελείται από κυνηγούς με δια¬ 
φορετική άδεια τότε οι τιμές όλων των φονευθέντων 
θηραμάτων καθορίζονται από τις μεγαλύτερες τιμές 
των θηραμάτων που αναγράφονται στις ειδικές άδειες 
των κυνηγών της ομάδας. 

8.4.0 κυνηγός που τελειώνει το κυνήγι πριν τις 14:00 μ.μ. 
και επιθυμεί να αποχωρήσει από την Ε.Κ.Π. οφείλει να 
ενημερώσει το αρμόδιο Δασικό όργανο. 

Άρθρο 9 

9.1. Με απόφαση του Δ/ντού Δασών ύστερα από εισή¬ 
γηση του Επόπτη Ε.Κ.Π. είναι δυνατόν να τροποποιηθεί 
το πρόγραμμα Θήρας ή να διακόπτεται για ορισμένο 
χρόνο ή τελεσίδικα, ή να παραταθεί. 

9.2. Διακόπτεται το κυνήγι σε οποιαδήποτε περίπτωση 
κρίνει τούτο αναγκαίο ο φύλακας Θήρας. 

ΕΠΙΤΡΕΠΟΜΕΝΑ ΓΙΑ ΚΥΝΗΓΙ ΘΗΡΑΜΑΤΑ - ΤΙΜΕΣ 
Αρθρο 10 

10.1. Κατά τη θηρευτική περίοδο 2014-2015 επιτρέπεται 
η Θήρα για κάθε κυνηγό και κάθε κυνηγετική ημέρα 
των παρακάτω θηραμάτων σε αριθμό και τιμή μονάδας, 
εκτός από τα θηράματα (ελάφι κόκκινο, ελάφι πλατώνι, 
ζαρκάδι, αγριογούρουνο και αίγαγρο) για τα οποία ο 
επιτρεπόμενος θηρεύσιμος αριθμός τους είναι κατά 
ομάδα για κάθε κυνηγετική ημέρα. 


ΤΙΜΕΣ ΘΗΡΑΜΑΤΩΝ 

ΑΑ 

Είδος Θηρ/τος 

Επιτρ. Αριθ. 
Θηρ/των 

Κυνηγοί που 
κατοικούν σε 

Τ οπικές 

Κοινότητες μέσα 
στην Ε.Κ.Π. 

Κυνηγοί που 
κατοικούν 
μέσα στο 

Ν. Τρικάλων 

Κυνηγοί που κατ. 
εκτός Ν. Τ ρικάλων, 
Αλλοδαποί πέραν 
Ιδετίας, Αλλοδαποί 
χωρών - μελών Ε.Ε. 

Αλλοδαποί 
κυνηγοί 
εκτός Ε.Ε. 

1 

2 

3 

4 

5 

6 

7 

1) 

Φασιανός 

Απ/στος 

4,63 ευρώ 

5,88 ευρώ 

7,92 ευρώ 

16,30 ευρώ 

2) 

Πέρδικα τσούκαρ 

» 

3,52 ευρώ 

4,40 ευρώ 

6,16 ευρώ 

12,36 ευρώ 

3) 

Ορτύκι 

» 

1,76 ευρώ 

2,08 ευρώ 

2,36 ευρώ 

3,52 ευρώ 

4) 

Περιστεροειδή 

» 

2,04 ευρώ 

2,64 ευρώ 

2,92 ευρώ 

4,17 ευρώ 

5) 

Μπεκάτσα 

10 

2,04 ευρώ 

2,92 ευρώ 

3,52 ευρώ 

8,98 ευρώ 

6) 

Μπεκατσίνι 

10 

2,04 ευρώ 

2,36 ευρώ 

2,64 ευρώ 

3,52 ευρώ 

7) 

Υδρόβια-Παρυδάτια 

» 

2,04 ευρώ 

2,64 ευρώ 

3,52 ευρώ 

7,09 ευρώ 

8) 

Τσίχλα - Κοτσύφι 

» 

1,16 ευρώ 

1,76 ευρώ 

2,36 ευρώ 

3,52 ευρώ 

9) 

Πέρδικα ορεινή 

2 

4,95 ευρώ 

5,88 ευρώ 

7,32 ευρώ 

14,12 ευρώ 

10) 

Λαγός 

1 

17,61 ευρώ 

20,56 ευρώ 

26,44 ευρώ 

46,99 ευρώ 

11) 

Αγριογούρουνο 

3 κατά ομάδα 
για κάθε ημέ¬ 
ρα κυνηγίου 

102,78 ευρώ 

Το καθένα 

132,08 ευρώ 
Το καθένα 

176,11 ευρώ 

Το καθένα 

293,47 ευρώ 
Το καθένα 

12) 

Ζαρκάδι 

1 κατά ομάδα 
για κάθε ημέ¬ 
ρα κυνηγίου 

102,78 ευρώ 

132,08 ευρώ 

176,11 ευρώ 

352,18 ευρώ 

13) 

Ελάφι πλατύκερο 
(Πλατώνι) 

1 κατά ομάδα 
για κάθε ημέ¬ 
ρα κυνηγίου 

264,12 ευρώ 

352,18 ευρώ 

469,59 ευρώ 

704,36 ευρώ 

14) 

Ελάφι κόκκινο 

1 κατά ομάδα 
για κάθε ημέ¬ 
ρα κυνηγίου 

410,88 ευρώ 

528,29 ευρώ 

704,36 ευρώ 

880,32 ευρώ 

13) 

Αίγαγρος 

2 κατά ομάδα 
για κάθε ημέ¬ 
ρα κυνηγίου 

102,78 ευρώ 

Το καθένα 

132,08 ευρώ 
Το καθένα 

176,11 ευρώ 

Το καθένα 

234,81 ευρώ 
Το καθένα 

14) 

Αλεπού 

Απ/στος 

0,00 ευρώ 

0,00 ευρώ 

0,00 ευρώ 

0,00 ευρώ 

15) 

Πετροκούναβο 

Απ/στος 

0,00 ευρώ 

0,00 ευρώ 

0,00 ευρώ 

0,00 ευρώ 


10.2 Ο παραπάνω επιτρεπόμενος αριθμός θηραμάτων δύναται, εφόσον υφίστανται ανάλογες προϋποθέσεις να 
αυξηθεί κατά 100% μετά την εισήγηση του Επόπτη Ε.Κ.Π. και έγκριση του Δ/ντή Δασών. 

Οι παραπάνω τιμές θηραμάτων επιβαρύνονται με Φ.Π.Α. 13% 

10.3 Για τα τριχωτά θηράματα οι κυνηγοί που επιθυμούν να αποκομίσουν μόνο τα τρόπαια καταβάλλουν το 
ήμισυ της αξίας του θηράματος, το δε θήραμα παραμένει υπέρ της Ε.Κ.Π. και διατίθεται σε πλειστηριασμό. 

10.4. Το κυνήγι των ειδών που δεν αναφέρονται παραπάνω, απαγορεύεται. 

10.5. Εντός της περιφραγμένης έκτασης του Αγίου Βησσαρίωνα ομάδα κυνηγών που φόνευσε ένα αγριογούρου¬ 
νο ή ένα αίγαγρο δικαιούται να συνεχίσει το κυνήγι. Ενώ ομάδα κυνηγών που φόνευσε ένα ζαρκάδι ή ένα ελάφι 
ενημερώνει το αρμόδιο Δασικό όργανο και σταματάει αμέσως το κυνήγι. 

10.6. Το κυνήγι της αλεπούς και του κουναβιού, επιτρέπεται ελεύθερα σε οποιοδήποτε αριθμό και η τυχόν επι¬ 
θυμούμενη, αποκόμισή τους από την Ε.Κ.Π. γίνεται χωρίς καμία επιβάρυνση των κυνηγών. 

ΧΡΟΝΙΚΗ ΠΕΡΙΟΔΟΣ ΚΥΝΗΓΙΟΥ 
Αρθρο 11 

11.1. Η Θηρευτική περίοδος 2014 - 2015 στην Ε.Κ.Π. Τρικάλων αρχίζει την 13 Σεπτεμβρίου 2014 και λήγει στις 22 
Φεβρουάριου του έτους 2015. Αναλυτικά ο χρόνος Θήρας κάθε θηράματος στις διάφορες περιφέρειες έχει ως εξής: 

11.2. Στις περιφέρειες των Τοπικών Κοινοτήτων Κοτρωνίου, Αγ. Προκοπίου, Καλογήρων, Βροντερού, Ελάτης, 
Περτουλίου, Στουρναρείκων, Νεραϊδοχωρίου, Πύρρας, Δέσης, Δρ/χωρίου, Αγ. Νικολάου, Χρυσομηλιάς, Γλυκομηλιάς, 
Αηδόνας, Παλ/χωρίου, Καλογριανής, Κλεινού - (ορεινή περιοχή)-: 



ΘΗΡΑΜΑΤΑ 

ΕΝΑΡΞΗ 

ΛΗΞΗ 

1) 

Περιστεροειδή 

20/9 

28/12 

2) 

Υδρόβια 

20/9 

28/12 

3) 

Μπεκάτσα - Μπεκατσίνι 

Τ σίχλα-Καλιμάνι 

20/9 

28/12 

4) 

Λαγός 

20/9 

28/12 

5) 

Ζαρκάδι 

20/9 

23/11 

6) 

Αγριογούρουνο 

20/9 

28/12 

7) 

Αλεπού 

20/9 

28/12 

8) 

Πετροκούναβο 

20/9 

28/12 


11.3. Στις περιφέρειες των Τοπικών Κοινοτήτων, Πύλης, Αγ. Βησ/νος, Φιλύρας, Πιαλείας, Ελευθεροχωρίου, Δεν¬ 
δροχωρίου, Ξυλοπαροίκου, Γοργογυρίου, Προδρόμου, Γενεσίου, Πρίνους, Μεγάρχης, (Καλονερίου-Ανταλλάξιμα), Αγ. 
Παρασκευής και Βυτουμά Καλαμπάκας, Διάβας, Κρύας Βρύσης -(Πεδινή περιοχή) -, εκτός από την περιφραγμένη 
έκταση του Αγίου Βησσαρίωνα: 



ΘΗΡΑΜΑΤΑ 

ΕΝΑΡΞΗ 

ΛΗΞΗ 

1) 

Φασιανός 

11/10* 

22/2 

2) 

Πέρδικα Τσούκαρ 

11/10* 

22/2 

3) 

Ορτύκι 

20/9 

22/2 

4) 

Περιστεροειδή 

20/9 

22/2 

5) 

Υδρόβια 

20/9 

22/2 

6) 

Μπεκάτσα - Μπεκατσίνι 
Τσίχλα - Καλιμάνι 

20/9 

22/2 

7) 

Λαγός 

20/9 

28/12 

8) 

Ζαρκάδι 

20/9 

23/11 

9) 

Αγριογούρουνο 

20/9 

28/12 

10) 

Αλεπού 

20/9 

28/12 

11) 

Πετροκούναβο 

20/9 

28/12 


* Με την επιφύλαξη της μετακίνησης της ημερομηνίας έναρξης του εκτρεφόμενου φασιανού και της πέρδικας 
τσούκαρ προς τα πίσω και ανάλογα με την διαθεσιμότητα τους και την κανονική τους διάπλαση. 

11.4. Στην περιφραγμένη έκταση του Αγίου Βησσαρίωνα: 



ΘΗΡΑΜΑΤΑ 

Α'Κυνηγετική περίοδος 

ΕΝΑΡΞΗ ΛΗΞΗ 

Β Κυνηγετική περίοδος 

ΕΝΑΡΞΗ ΛΗΞΗ 

1) 

Ελάφι κόκκινο 

17/9 

2/10 

15/10 

2/11 

2) 

Ελάφι πλατύκερο 
(Πλατώνι) 

17/9 

2/10 

15/10 

2/11 

3) 

Ζαρκάδι 

17/9 

2/10 

15/10 

2/11 

4) 

Αγριογούρουνο 

17/9 

2/10 

15/10 

2/11 

5) 

Αίγαγρος 

17/9 

2/10 

15/10 

2/11 


Είναι δυνατόν ο Επόπτης να μην πραγματοποιήσει το κυνήγι εντός της περιφραγμένης έκτασης του Αγ. Βησ¬ 
σαρίωνος δια λόγους αναγόμενους στις λειτουργικές δυνατότητες της υπηρεσίας και στη εύρυθμη λειτουργία 
της ΕΚΠ. 

11.5. Για την ορεινή πέρδικα, ο χρόνος Θήρας και η περιοχή στην οποία επιτρέπεται το κυνήγι της, ορίζεται ως εξής: 


ΘΗΡΑΜΑΤΑ 

ΕΝΑΡΞΗ 

ΛΗΞΗ 

Ορεινή πέρδικα 

4/10 

23/11 


Από την γέφυρα του Πορταϊκού στην περιοχή Πύλης, ακολουθεί τον δρόμο Πύλης-Στουρναρέικων μέχρι τη θέση 
Χάνι Μπέκου της περιοχής Δημοτικού Διαμερίσματος Πετροχωρίου. Με Β.Δ κατεύθυνση ακολουθεί την ράχη Πε¬ 
τροχωρίου περνά από τον Προφήτη Ηλία και φθάνει στην κορυφή Δράπελα Αγ. Προκοπίου (υψ. 1298μ.). Από εκεί 
με κατεύθυνση Δ. περνά τις κορυφές Μαυροπούλι (υψ. 1721μ.),Αυγό (υψ.1629μ.), Λουπάτα (υψ.2066μ.),Αυγό Κοινό¬ 
τητας Λιβαδοχωρίου κορυφής Δροσοχωρίου(υψ. 1729 μ.) και φθάνει στον Αχελώο ποταμό. 

Στη συνέχεια ακολουθεί τη ροή αυτού μέχρι της συμβολής του Καμνάίκού ποταμού,από εκεί αντίθετα τη 
ροή αυτού και με κατεύθυνση Α. φθάνει μέχρι τα όρια του Δημοτικού διαμερίσματος Πύρρας -Δέσης. Από εκεί 
ακολουθώντας Βόρεια κατεύθυνση και τα όρια Πύρρας -Δέσης φθάνει στο ύψωμα 2144.Συνεχίζει επί των ορίων 
Παλαιοχωρίου-Κρανιάς, διερχόμενη από τα υψόμετρα 2058, 2204 και καταλήγει στο υψόμετρο 2035μ. (σημείο Γ). 
Από την κορυφή 2035 ακολουθώντας Ν. κατεύθυνση κατ’ ευθεία γραμμή συναντά το ρέμα Καρυδιές στη διασταύ¬ 
ρωση του με τον υπάρχοντα δασικό δρόμο 9 σημείο Δ. 

Τη ροή του ρέματος αυτού ακολουθεί μέχρι της συναντήσεώς του με τον επαρχιακό δρόμο Αμπελίων-Αηδόνας- 
Χρυσομηλιάς- Περτουλίου τον οποίον ακολουθεί και φθάνει στη θέση Λιβάδια Περτουλίου. Από τη θέση Λιβάδια 
συνεχίζει τον επαρχιακό δρόμο προς την Ελάτη και καταλήγει στη γέφυρα Πορταϊκού στην περιοχή Πύλης. 

Αρθρο 12 

12.1. Κατά την Κυνηγετική περίοδο 2014 - 2015 δεν θα επιτρέπεται το κυνήγι κανενός θηράματος στην Ε.Κ.Π. 
κάθε Δευτέρα,Τρίτη και Παρασκευή για τον εφησυχασμό των θηραμάτων. 

12.2. Οι ημέρες κυνηγίου και εφησυχασμού των θηραμάτων δύναται να τροποποιηθούν, να αυξηθούν ή και να 
μειωθούν από τον Επόπτη δια λόγους αναγόμενους στις λειτουργικές δυνατότητες της Υπηρεσίας και στην 
εύρυθμη λειτουργία της Ε.Κ.Π. 

12.3. Η Ε.Κ.Π. δεν λειτουργεί την 28η Οκτωβρίου, την 1η και 2η ημέρα των Χριστουγέννων, την 1η Ιανουάριου, 
την 6η Ιανουάριου και τα Σαββατοκύριακα που τυχόν θα διεξαχθούν Εθνικές εκλογές. 

12.4 Τις ημέρες που το έδαφος καλύπτεται παντελώς με χιόνι, δεν γίνεται κυνήγι στην Ε.Κ.Π. Αν το χιόνι καλύπτει 
μόνο ορισμένους τομείς της Ε.Κ.Π., το κυνήγι απαγορεύεται στους τομείς αυτούς, σύμφωνα με την απόλυτη κρίση 
του Επόπτη. Τυχόν Δασικές Απαγορευτικές Διατάξεις για απαγόρευση Θήρας σε περίπτωση χιονοπτώσεων που 
θα εκδοθούν από τα Δασαρχεία Τρικάλων και Καλαμπάκας δεν έχουν εφαρμογή επί της Ε.Κ.Π. Κόζιακα διότι η 
Θήρα εντός αυτής ρυθμίζεται σύμφωνα με τις διατάξεις του Π.Δ. 453/1977 (ΦΕΚ 141/τ.Α'). 

ΑΡΙΘΜΟΣ ΘΗΡΑΜΑΤΩΝ 
Άρθρο 13 


13.1. Κατά την θηρευτική περίοδο 2014-2015 θα θηρευτούν συνολικά 15 Ελάφια κόκκινα και πλατύκερα, 5 Αίγαγροι, 
98 ζαρκάδια και 184 αγριογούρουνα. 

Αναλυτικά: 


ΘΗΡΑΜΑΤΑ 

ΤΟΠΟΘΕΣΙΑ 

ΠΟΣΟΤΗΤΑ ΘΗΡΑΜΑΤΩΝ 

Ελάφια κόκκινα και πλατύκερα 

Αγίου Βησσαρίωνα (Περιφραγμένο) 

15 

Αίγαγροι 

Αγίου Βησσαρίωνα (Περιφραγμένο) 

5 

Ζαρκάδια 

Αγίου Βησσαρίωνα (Περιφραγμένο) 

4 

Ζαρκάδια 

Φιλύρα 

4 

Ζαρκάδια 

Ξυλοπάροικο 

4 

Ζαρκάδια 

Πρόδρομος 

4 

Ζαρκάδια 

Ξηρόκαμπος 

4 

Ζαρκάδια 

Καλονέρι 

4 

Ζαρκάδια 

Ι.Μ Βυτουμά 

6 

Ζαρκάδια 

Αγ. Παρασκευή (Καλαμπάκας) 

4 

Ζαρκάδια 

Διάβα 

4 

Ζαρκάδια 

Κρύα Βρύση 

4 

Ζαρκάδια 

Κοτρώνι 

4 

Ζαρκάδια 

Ελάτη 

6 

Ζαρκάδια 

Βροντερό 

6 

Ζαρκάδια 

Περτούλι 

7 

Ζαρκάδια 

Νεραϊδοχώρι 

6 

Ζαρκάδια 

Πύρρα 

5 

Ζαρκάδια 

Δέση 

4 

Ζαρκάδια 

Δροσοχώρι 

4 

Ζαρκάδια 

Γλυκομηλιά 

4 

Ζαρκάδια 

Αηδόνα 

5 

Ζαρκάδια 

Παλαιοχώρι 

5 

Αγριογούρουνα 

Αγίου Βησσαρίωνος (Περιφραγμένο) 

15 

Αγριογούρουνα 

Φιλύρα 

15 

Αγριογούρουνα 

Ξυλοπάροικο 

10 

Αγριογούρουνα 

Πρόδρομος 

15 

Αγριογούρουνα 

Πρίνος 

10 

Αγριογούρουνα 

Ξηρόκαμπος 

10 

Αγριογούρουνα 

Καλονέρι 

10 

Αγριογούρουνα 

Ι.Μ. Βυτουμά 

15 

Αγριογούρουνα 

Αγ. Παρασκευή (Καλαμπάκας) 

10 

Αγριογούρουνα 

Διάβα 

10 

Αγριογούρουνα 

Κρύα Βρύση 

10 

Αγριογούρουνα 

Κοτρώνι 

6 

Αγριογούρουνα 

Ελάτη 

10 

Αγριογούρουνα 

Βροντερό 

6 

Αγριογούρουνα 

Περτούλι 

4 

Αγριογούρουνα 

Νεράίδοχώρι 

4 

Αγριογούρουνα 

Πύρρα 

2 

Αγριογούρουνα 

Δέση 

2 

Αγριογούρουνα 

Δροσοχώρι 

2 

Αγριογούρουνα 

Γλυκομηλιά 

10 

Αγριογούρουνα 

Αηδόνα 

4 

Αγριογούρουνα 

Παλαιοχώρι 

4 


13.2. Η Θήρα του αγριογούρουνου και του ζαρκαδιού 
για το χρονικό διάστημα και για τους τομείς που προ¬ 
βλέπει το παρόν πρόγραμμα Θήρας (από 20/9 έως 28/12) 
και (από 20/9 έως 23/11) αντίστοιχα, θα επιτρέπεται μόνο 
σε ημέρες και τομείς που θα καθορίζονται κατά την 
απόλυτη κρίση του Επόπτη της Ε.Κ.Π. ή από τον εξου¬ 
σιοδοτημένο από αυτόν υπάλληλο, λαμβάνοντας υπόψη 
την κινητικότητα του πληθυσμού τους, την ασφαλή διε¬ 
ξαγωγή του κυνηγίου στις ανωτέρω περιοχές και γενικά 
την εύρυθμη λειτουργία της Ε.Κ.Π. 

13.3. Ο αριθμός των ανωτέρω θηραμάτων μετά από 
εισήγηση του Επόπτη της ΕΚΠ και απόφαση του Δ/ντή 
Δασών δύναται να μεταβληθεί κατά περιφέρεια κατ’ 
είδος και χρόνο και να αυξομειωθεί στο σύνολό του σε 
ποσοστό έως και 50 % ανάλογα με τις δυνατότητες 
της Ε.Κ.Π. 

ΕΚΓΥΜΝΑΣΗ ΚΥΝΗΓΕΤΙΚΩΝ ΣΚΥΛΩΝ 
Άρθρο 14 

14.1 Επιτρέπεται η εκγύμναση κυνηγετικών σκύλων 
εντός της Ε.Κ.Π. και σε καθορισμένους χώρους όπως 
αυτοί περιγράφονται κάτωθι: 

α) Έκταση περιοχής Τ.Κ. Κρύας Βρύσης περιφέρειας 
Δήμου Καλαμπάκας εμβαδού 5.400 στρ. που ορίζεται 
ως εξής: 

Αρχίζει από την νέα γέφυρα "Αμπελίων" επί του 
Κλεινοβίτικου Ποταμού και με κατεύθυνση Ανατολική 
ακολουθεί τον ασφαλτοστρωμένο δρόμο μέχρι συ- 
ναντήσεώς του με τον επαρχιακό δρόμο που οδηγεί 
στον Οικισμό Τριφύλλια (Θέση "Χάνι Ρίζου") τον οποίο 
ακολουθεί με κατεύθυνση Νότια έως την Θέση "Χάνια 
Τριφύλλια". Από εκεί με κατεύθυνση Δυτική ακολουθεί 
τον δασικό δρόμο μέχρι συναντήσεώς του με την κοίτη 
του Κλεινοβίτικου Ποταμού την οποία ακολουθεί με 
κατεύθυνση Βόρεια μέχρι συναντήσεώς της με την νέα 
γέφυρα "Αμπελίων" από όπου και άρχισε. 

β) Έκταση περιοχής που ανήκει στην Τ.Κ. Μεγάρχης 
Δήμου Τρικκαίων και στον Δήμο Καλαμπάκας εμβαδού 
3.000 στρ. που ορίζεται ως εξής: 

Αρχίζει από την γέφυρα "Βυτουμά - Μεγάρχη" επί 
του ρέματος Βυτουμίτη και με κατεύθυνση Νότιο Ανα¬ 
τολική ακολουθεί τον ασφαλτοστρωμένο δρόμο μέχρι 
συναντήσεώς του με τον Οικισμό Ουρανός. Από εκεί με 
κατεύθυνση Βόρειο Δυτική ακολουθεί τον δασικό δρόμο 


μέχρι συναντήσεώς του με το εξωκλήσι Άγ. Γεώργιος επί 
του υψώματος "Σκούμπος", από όπου με κατεύθυνση Νό¬ 
τια ακολουθεί την Ανατολική ράχη του Υψώματος "Κα¬ 
λάμι" μέχρι συναντήσεώς της με τον επαρχιακό δρόμο 
Ανταλλάξιμα - Μεγάρχη στην Θέση "Βρωμόβρυση". Από 
εκεί με κατεύθυνση Ανατολική ακολουθεί τον επαρχιακό 
δρόμο Ανταλλάξιμα - Μεγάρχη μέχρι συναντήσεώς του 
με τον επαρχιακό δρόμο Πρίνος - Μεγάρχη τον οποίο 
ακολουθεί με κατεύθυνση Βόρειο Ανατολική μέχρι συ¬ 
ναντήσεώς του με την κοίτη του Πηνειού Ποταμού. Από 
εκεί με κατεύθυνση Βόρεια ακολουθεί την κοίτη του 
Ποταμού Πηνειού μέχρι συναντήσεώς της με την κοί¬ 
τη του ρέματος Βυτουμίτη, την οποία ακολουθεί μέχρι 
συναντήσεώς της με την γέφυρα "Βυτουμά - Μεγάρχη" 
από όπου άρχισε. 

14.2 Στις παραπάνω εκτάσεις επιτρέπεται η εκγύμναση 
κυνηγετικών σκύλων για Φασιανό, Πέρδικα Τσούκαρ, 
Ορτύκι και Λαγό. 

Άρθρο 15 

15.1 Για να αποκτήσει κανείς δικαίωμα εκγύμνασης 
σκύλων στους καθορισμένους χώρους (άρθρο 14) της 
Ε.Κ.Π. Κόζιακα Τρικάλων απαιτείται η απόκτηση ειδικής 
άδειας εκγύμνασης για τον ίδιο και για τον κυνηγετικό 
του σκύλο. 

15.2 Για να αποκτήσει ο κυνηγός ή κυναγωγός την 
ειδική άδεια εκγύμνασης θα πρέπει να υποβάλλει 
στο Δασαρχείο Τρικάλων (Ε.Κ.Π.) Κολοκοτρώνη 35 
τηλ. 2431020595: 

α) Αίτηση στην οποία να αναφέρονται το ονοματε¬ 
πώνυμο, η Δ/νση κατοικίας, ο αρ. τηλεφώνου, ο αριθμός 
των σκύλων και οι ημερομηνίες που επιθυμεί για την 
εκγύμναση. 

β) Να καταβάλει την τιμή έκδοσης της ειδικής άδειας, 
το τίμημα της οποίας καθορίζεται ως εξής: 

β.1) Για τους μόνιμους κατοίκους των Τοπικών Κοινο¬ 
τήτων που βρίσκονται μερικά ή ολικά μέσα στην Κυνη¬ 
γετική περιοχή 5,10 ευρώ 

β.2) Για τους μόνιμους κατοίκους του Ν. Τρικάλων 
7,62 ευρώ. 

β.3) Για τους υπόλοιπους Έλληνες, υπηκόους ξένων 
κρατών που διαμένουν στην Ελλάδα πέραν της Ιδετίας 
και υπηκόους χωρών της ΕΈ. 11,46 ευρώ. 

β.4) Για τους υπόλοιπους υπηκόους άλλων ξένων κρα¬ 
τών πλην ΕΈ. 23,73 ευρώ 

γ) Να καταβάλει το τίμημα για κάθε σκυλί που επιθυ¬ 
μεί να εκγυμνάσει και το οποίο καθορίζεται στο ήμισυ 
του τιμήματος της ειδικής άδειας εκγύμνασης. 

δ) Να προσκομίζει το ενημερωμένο βιβλιάριο υγείας 
ή το διαβατήριο του σκύλου όπως προβλέπεται από το 
άρθρο 5 του Ν 4039/2012 περί "Δεσποζόμενα και αδέ¬ 
σποτα ζώα συντροφιάς και την προστασία των ζώων 
από την εκμετάλλευση ή τη χρησιμοποίηση με κερδο¬ 
σκοπικό σκοπό". 

15.3 Ο κάθε κυνηγός ή κυναγωγός θα εισέρχεται χωρίς 
όπλο στο χώρο εκγύμνασης και θα φέρει μαζί του μέχρι 
δύο (2) κυνηγετικά σκυλιά. 

15.4 Η ειδική άδεια ισχύει για τρεις (3) ημέρες εκγύ¬ 
μνασης εκτός των κυνηγών ή κυναγωγών του άρθρου 
15.2.β4 που ισχύει για μία (1) ημέρα εκγύμνασης. Όσοι 
επιθυμούν να κάνουν εκγύμναση στα σκυλιά τους για 
περισσότερες ημέρες μπορούν να βγάλουν περισσό¬ 
τερες άδειες. 

15.5 Όλες οι κατηγορίες ειδικών αδειών επιβαρύνονται 
με ΦΠΑ 23% 

Αίτηση χρειάζεται μόνο για την πρώτη άδεια. 

15.6 Κυνηγός ή κυναγωγός που τήρησε την διαδικασία 
του παρόντος άρθρου αποκτά το δικαίωμα εκγύμνασης 
σκύλων στην Ε.Κ.Π. "Κόζιακα" Τρικάλων. 

Άρθρο 16 

16.1 Η περίοδος εκγύμνασης των σκύλων στην Ε.Κ.Π. 
διαρκεί από την 1η Μαρτίου 2015 μέχρι και την 30 Μαρ¬ 
τίου 2015. 

16.2 Οι κυνηγοί ή κυναγωγοί των κυνηγετικών σκυ¬ 
λιών που θα εισέρχονται στους χώρους εκγύμνασης της 
Ε.Κ.Π. θα πρέπει να είναι εφοδιασμένοι,με το ενημερω¬ 
μένο βιβλιάριο υγείας ή το διαβατήριο του σκύλου όπως 
προβλέπεται από το άρθρο 5 του Ν. 4039/2012 περί 
"Δεσποζόμενα και αδέσποτα ζώα συντροφιάς και την 
προστασία των ζώων από την εκμετάλλευση ή τη χρη¬ 
σιμοποίηση με κερδοσκοπικό σκοπό", ενώ τα κυνηγετικά 
σκυλιά θα πρέπει να φέρουν περιλαίμιο με μεταλλικό 
έλασμα, στο οποίο θα αναγράφεται ο ιδιοκτήτης και 
το τηλέφωνό του. 

Κυνηγετικό σκυλί που δεν έχει εμβολιασθεί για τη 
Λύσσα και δεν έχει σημανθεί ηλεκτρονικά σύμφωνα με 
την παρ Ια του Ν. 4039/2012, δεν επιτρέπεται να εισέρ¬ 
χεται εντός της Ε.Κ.Π. Ο αντιλυσσικός εμβολιασμός θα 
πρέπει να έχει καταγραφεί από κτηνίατρο στο βιβλιάριο 
υγείας ή στο διαβατήριο του ζώου συντροφιάς, όπως και 
ο αριθμός της σήμανσης (χειρόγραφα ή με την ετικέτα 
ταυτοποίησης). 

16.3 Οι ειδικές άδειες εκγύμνασης καθώς και τα βιβλι¬ 
άρια υγείας ή διαβατήρια των σκύλων θα παραδίνονται 
στα αρμόδια δασικά όργανα πριν αρχίσει η εκγύμναση, 
υπό την επίβλεψη των οποίων θα πραγματοποιείται και 
θα επιστρέφεται μετά το πέρας αυτής. 

Αρθρο 17 

17.1 Ο ανώτερος επιτρεπόμενος αριθμός των κυνηγών 
ή κυναγωγών για κάθε ημέρα και χώρο εκγύμνασης θα 
καθορίζεται από τον Επόπτη Ε.Κ.Π. 

17.2 Η εκγύμναση των σκύλων απαγορεύεται να γίνεται 
κάθε Δευτέρα,Τρίτη και Παρασκευή για τον εφησυχασμό 
των θηραμάτων. 

17.3 Οι ημέρες εκγύμνασης των σκύλων και εφησυ¬ 
χασμού των θηραμάτων δύναται να τροποποιηθούν, 


να αυξηθούν ή και να μειωθούν από τον Επόπτη, δια 
λόγους αναγόμενους στις λειτουργικές δυνατότητες 
της Υπηρεσίας και στην εύρυθμη λειτουργία της Ε.Κ.Π. 

17.4 Η εκγύμναση των σκύλων θα αρχίζει με την ανα¬ 
τολή του Ηλιου και θα τελειώνει στις 12:00 το μεσημέρι 
της ίδιας ημέρας. 

Αρθρο 18 

18.1 Οι κυνηγοί ή κυναγωγοί που επιθυμούν να εκγυ¬ 
μνάσουν τα σκυλιά τους με εκτρεφόμενα θηράματα 
(Φασιανό, Πέρδικα Τσούκαρ) και εφόσον διαθέτει τέ¬ 
τοια η Ε.Κ.Π., θα καταβάλουν για αυτά τίμημα ίσο με 
αυτό που προβλέπεται από το παρόν πρόγραμμα Θήρας 
(άρθρο 10). 

18.2 Σε περίπτωση που κατά την εκγύμναση των κυ¬ 
νηγετικών σκύλων φονευθεί θήραμα εκτός αυτών του 
άρθρου 18.1 τότε ο κυνηγός ή κυναγωγός θα πληρώσει 
το μισό του τιμήματος που προβλέπεται από το παρών 
πρόγραμμα (άρθρο 10), ενώ το θήραμα θα εκποιηθεί 
επί τόπου ή αλλού, από τον παρόντα δασικό υπάλληλο 
συντάσσοντας το σχετικό πρακτικό εκποίησης. 

ΑΓΩΝΕΣ ΚΥΝΗΓΕΤΙΚΩΝ ΙΚΑΝΟΤΗΤΩΝ 
(Α.Κ.Ι.) ΣΚΥΛΩΝ ΔΕΙΚΤΩΝ 

Αρθρο 19 

19.1 Επιτρέπεται η διεξαγωγή Αγώνων Κυνηγετικών 
Ικανοτήτων (Α.Κ.Ι.) σκύλων δεικτών εντός της Ε.Κ.Π. και 
σε καθορισμένους χώρους όπως αυτοί περιγράφονται 
παρακάτω: 

α)Έκταση περιοχής Τ.Κ. Κρύας Βρύσης και Τ.Κ. Διάβας 
περιφέρειας Δήμου Καλαμπάκας εμβαδού 9.600 στρ. 
που ορίζεται ως εξής: 

Αρχίζει από την γέφυρα "Καλαμπάκας - Διάβας" επί 
του Πηνειού Ποταμού και με κατεύθυνση Δυτική ακολου¬ 
θεί τον επαρχιακό δρόμο που οδηγεί προς τον Οικισμό 
Κρύα Βρύση μέχρι τον αυχένα στην θέση "Γιατράκος", 
από όπου συνεχίζοντας με κατεύθυνση Δυτική φθάνει 
έως την Θέση "Χάνια Τριφύλλια". Από εκεί με κατεύ¬ 
θυνση Βόρεια ακολουθεί τον επαρχιακό δρόμο προς 
τον οικισμό Τριφύλλια, έως τη θέση «Χάνι Ρίζου». Από 
εκεί με κατεύθυνση ανατολική ακολουθεί τον ασφαλτο¬ 
στρωμένο δρόμο μέχρι συναντήσεώς του με την γέφυρα 
«Καλαμπάκας-Διάβας» απ' όπου και άρχισε. 

β)'Εκταση περιοχής που ανήκει στην Τ.Κ. Νεραϊδοχω- 
ρίου και Στουρναρέϊκων Δήμου Πύλης εμβαδού 7.400 
στρ. που ορίζεται ως εξής: 

Αρχίζει από την διασταύρωση του δασικού δρόμου 
Βροντερού-Νεραϊδοχωρίου με τον δασικό δρόμο που 
οδηγεί προς Στουρναρέϊκα τον οποίο ακολουθεί μέχρι 
συναντήσεώς του με το ρέμα Γελαδαριά-Μαυροπούλι. 
Από εκεί με κατεύθυνση νότια ακολουθεί αντίθετα την 
ροή αυτού έως την κορυφή Μαυροπούλι (υψ. 1721 μ.). Απο 
εκεί με κατεύθυνση βόρειο -δυτική περνά την κορυφή 
Αυγό (υψ. 1629μ.) και φθάνει στην κορυφή Λουπάτα (υψ. 
2066 μ). Από εκεί με κατεύθυνση ανατολική ακολουθεί 
την ράχη Αστραποκαμένος μέχρι συναντήσεώς του με 
τον δασικό δρόμο Βροντερού-Νεραϊδοχωρίου στη θέση 
«βαθιά Λάκκα». Από εκεί με κατεύθυνση Ανατολική ακο¬ 
λουθεί τον ανωτέρω δασικό δρόμο μέχρι συναντήσεώς 
του με τον δασικό δρόμο που οδηγεί προς Στουρναρέϊ- 
κα απ' όπου άρχισε. 

19.2 Οι Α.Κ.Ι. σκύλων δεικτών θα διεξάγονται για τα 
παρακάτω είδη: 

α) Εκτρεφόμενα θηράματα (φασιανός, Πέρδικα Τσού- 
καρ, Ορτύκι) 
β) Πεδινή Πέρδικα 
γ) Μπεκάτσα 

Άρθρο 20 

Διοργανωτές των Α.Κ.Ι. σκύλων δεικτών εντός της 
Ε.Κ,Π. Κόζιακα Τρικάλων μπορούν να είναι μόνο Εθνικοί 
όμιλοι φυλών ή κυνοφιλικοί όμιλοι τοπικού χαρακτήρα 
που έχουν αναγνωριστεί ως σωματεία από τα αντίστοι¬ 
χα Πρωτοδικεία της χώρας και τελούν υπό την αιγίδα 
(είναι μέλη) του Κυνολογικού Ομίλου Ελλάδος (Κ.Ο.Ε.). 

Άρθρο 21 

21.1 Για να αποκτήσουν οι Κυνοφιλικές οργανώσεις 
το δικαίωμα διεξαγωγής Α.Κ.Ι. σκύλων δεικτών στους 
καθορισμένους χώρους (άρθρο 19) της Ε.Κ.Π. Κόζιακα 
Τρικάλων, απαιτείται η απόκτηση άδειας διεξαγωγής 
Α.Κ.Ι. σκύλων δεικτών. 

21.2 Γ ια να αποκτήσουν οι Κυνοφιλικές οργανώσεις 
την άδεια διεξαγωγής Α.Κ.Ι. σκύλων δεικτών θα πρέπει 
να ακολουθήσουν την παρακάτω διαδικασία: 

21.2.1 Να υποβάλλουν στο Δασαρχείο Τρικάλων (Ε.Κ.Π.) 
Κολοκοτρώνη 35 τηλ. 2431020595, τουλάχιστον ένα μήνα 
πριν την αιτούμενη ημερομηνία διεξαγωγής του αγώνα: 

α) Αίτηση στην οποία θα αναφέρονται η έδρα και ο 
αρ. Τηλεφώνου της Κυνοφιλικής οργάνωσης, το προ- 
τεινόμενο πρόγραμμα του αγώνα, οι ημερομηνίες και η 
περιοχή διεξαγωγής του αγώνα και το είδος της άγριας 
πανίδας στο οποίο θα διάγωνισθούν τα σκυλιά. 

β) Επικυρωμένο φ/φο του εγκεκριμένου από το Πρω¬ 
τοδικείο καταστατικό και βεβαίωση του Κυνολογικού 
Ομίλου Ελλάδος (Κ.Ο.Ε.) ότι τελούν υπό την αιγίδα του. 

21.2.2 Εφόσον το Δασαρχείο Τρικάλων (Ε.Κ.Π.)απα- 
ντήσει θετικά στο ανωτέρω αίτημα, τότε θα πρέπει η 
ενδιαφερόμενη Κυνοφιλική οργάνωση: 

α) Να υποβάλει νέο αίτημα τουλάχιστον τρεις (3) 
ημέρες πριν την διεξαγωγή του αγώνα στην οποία θα 
αναφέρονται ο αριθμός των συμμετεχόντων κυναγωγών 
καθώς και ο αριθμός των διαγωνιζόμενων σκυλιών. 

β) Να καταβάλει το αντίστοιχο τίμημα το οποίο ορίζε¬ 
ται σε δέκα (10) ευρώ για τους συμμετέχοντες κυναγω- 
γούς και σε πέντε (5) ευρώ για το κάθε διαγωνιζόμενο 
σκυλί. 

Το παραπάνω τίμημα επιβαρύνεται με ΦΠΑ 23%. 

21.3 Δικαίωμα παρακολούθησης των Α.Κ.Ι. σκύλων 
δεικτών έχουν και μέχρι πέντε (5) εκπρόσωποι του 
Κυνηγετικού Συλλόγου Τρικάλων χωρίς την καταβολή 
τιμήματος. 

Άρθρο 22 

22.1 Οι Α.Κ.Ι. σκύλων δεικτών θα διεξάγονται κατά την 
διάρκεια της κυνηγετικής περιόδου 2014-2015 της Ε.Κ.Π. 
"Κόζιακα" Τρικάλων και εφόσον δεν επηρεάζεται η δι¬ 
εξαγωγή του κυνηγίου σε αυτήν. 

22.2 Οι Α.Κ.Ι. σκύλων δεικτών θα διεξάγονται πάντα 
παρουσία οργάνων της Ε.Κ.Π. και οι οποίοι θα εποπτεύ¬ 
ουν την όλη διαδικασία. 

22.3 Εντός του καθορισμένου χώρου διεξαγωγής των 
αγώνων επιτρέπεται να εισέρχονται μόνο οι κριτές και 
οι κυναγωγοί που θα συνοδεύουν τα διαγωνιζόμενα 
σκυλιά. Οι κυναγωγοί μπορούν να φέρουν μόνο πιστόλια 
αφέσεως αγώνων, που έχουν κατασκευαστεί ειδικά για 


να χρησιμοποιηθούν για τον έλεγχο της κροτοφοβίας 
των διαγωνιζομένων σκύλων δεικτών. 

22.4 Οι ιδιοκτήτες των διαγωνιζόμενων σκυλιών θα 
πρέπει να είναι εφοδιασμένοι με το ενημερωμένο βιβλιά¬ 
ριο υγείας ή το διαβατήριο του σκύλου όπως προβλέπε- 
ται από το άρθρο 5 του Ν 4039/2012 περί "Δεσποζόμενα 
και αδέσποτα ζώα συντροφιάς και την προστασία των 
ζώων από την εκμετάλλευση ή τη χρησιμοποίηση με 
κερδοσκοπικό σκοπό" ενώ, τα κυνηγετικά σκυλιά θα 
πρέπει να φέρουν περιλαίμιο με μεταλλικό έλασμα, στο 
οποίο θα αναγράφεται ο ιδιοκτήτης και το τηλέφωνό 
του. 

Κυνηγετικό σκυλί που δεν έχει εμβολιασθεί για τη 
λύσσα και δεν έχει σημανθεί ηλεκτρονικά σύμφωνα με 
την παρ Ια του Ν.4039/2012,δεν επιτρέπεται να εισέρ¬ 
χεται εντός της Ε.Κ.Π. Ο αντιλυσσικός εμβολιασμός θα 
πρέπει να έχει καταγραφεί από κτηνίατρο στο βιβλιάριο 
υγείας ή στο διαβατήριο του ζώου συντροφιάς, όπως και 
ο αριθμός της σήμανσης (χειρόγραφα ή με την ετικέτα 
ταυτοποίησης). 

22.5 Κάθε δαπάνη σχετική με την οργάνωση και την 
διεξαγωγή των Α.Κ.Ι. σκύλων δεικτών, βαρύνει αποκλει¬ 
στικά και μόνο τους διοργανωτές. 

Αρθρο 23 

Οι Κυνοφιλικές οργανώσεις που επιθυμούν για την δι¬ 
εξαγωγή των Α.Κ.Ι. σκύλων δεικτών να απελευθερώσουν 
εκτρεφόμενα θηράματα (Φασιανό, Πέρδικα Τσούκαρ, 
Ορτύκια) και εφόσον διαθέτει τέτοια η Ε.Κ.Π., θα κατα¬ 
βάλουν για αυτά τίμημα ίσο με αυτό που προβλέπεται 
από το παρόν πρόγραμμα Θήρας (άρθρο 10). 

Επιτρέπεται και η απελευθέρωση εκτρεφόμενων θη¬ 
ραμάτων τα οποία θα τα προμηθεύονται οι διοργανω¬ 
τές Κυνοφιλικοί Όμιλοι από άλλα κρατικά εκτροφεία 
ή από νομίμως λειτουργούντα ιδιωτικά εκτροφεία. Τα 
θηράματα κατά την μεταφορά τους θα συνοδεύονται 
από το δελτίο διακίνησης, βεβαίωση κτηνιάτρου για την 
άριστη υγεία τους,καθώς και με βεβαίωση εργαστηρίου 
γενετικής για την ταυτοποίηση του ΟΝΑ. 

Αρθρο 24 

Δύο μήνες μετά την τέλεση των Α.Κ.Ι. σκύλων δεικτών, 
οι διοργανωτές υποχρεούνται να υποβάλλουν στο Δα¬ 
σαρχείο Τρικάλων (Ε.Κ.Π.) έκθεση με τα αποτελέσματα 
των πληθυσμιακών μετρήσεων των ειδών της άγριας 
πανίδας. 

Σε περίπτωση μη τήρησης της ανωτέρω υποχρέωσης 
δεν θα ικανοποιείται νέο αίτημα του διοργανωτή. 

ΤΕΛΙΚΕΣ ΔΙΑΤΑΞΕΙΣ 

Αρθρο 25 

25.1 Οι άδειες εισόδου των κυνηγών και των κυναγω- 
γών θα θεωρούνται από τον Επόπτη ή τον εξουσιοδο¬ 
τημένο από τον Προϊστάμενο του Δασαρχείου Τρικάλων 
υπάλληλο της Κυνηγετικής περιοχής. 

25.2 Δίνεται η ευχέρεια στον Επόπτη της Ε.Κ.Π. σε 
συνεργασία με φορείς, συλλόγους, οργανώσεις αλλά 
και μεμονωμένα άτομα να πραγματοποιεί ανά τακτά 
χρονικά διαστήματα καταμετρήσεις των πληθυσμών 
των θηραμάτων με σκοπό την καλύτερη προστασία και 
τη διαχείριση του θηραματικού κεφαλαίου. 

25.3 Κάθε άλλη λεπτομέρεια ως προς την λειτουργία 
της Ε.Κ.Π. που δεν καταχωρείται στο πρόγραμμα κα- 

θορίζεται από τον Επόπτη της ΕΚΠ μέσα στα πλαίσια 
του Π.Δ. 453/77 και των σχετικών περί Θήρας Νόμων. 

ΑΠΑΓΟΡΕΥΣΕΙΣ - ΠΟΙΝΕΣ 

Α) Δεν επιτρέπεται: 

1. Η χρήση διόπτρων και ασυρμάτων για άσκηση Θή¬ 
ρας. 

2. Η χρήση επαναληπτικών όπλων (καραμπινών) με 
γέμισμα άνω των τριών φυσιγγίων, όπλων με ραβδωτή 
κάνη και όπλων που φέρουν τηλεσκόπια. 

3. Η χρήση εννεαβόλων φυσιγγίων καθώς και οποιο- 
δήποτε άλλων φυσιγγίων για Θήρα Ζαρκαδιού, Ελα¬ 
φιού, Αίγαγρου και Αγριογούρουνου (επιτρέπεται μόνο 
μονόβολα). 

4. Η Θήρα των θηραμάτων που δεν κατονομάζονται. 

5. Η χρησιμοποίηση σκυλιών δίωξης κατά τις ημέρες 
που δεν κυνηγιούνται τα τριχωτά θηράματα. 

6. Η απόκρυψη φονευθέντος θηράματος. 

7. Η Θήρα θηράματος που ο αριθμός συμπληρώθηκε 
κατά τομέα ή σε ολόκληρη την Ε.Κ.Π. κατά την τρέχουσα 
κυνηγετική περίοδο. 

8. Η εκγύμναση των κυνηγετικών σκύλων εκτός των 
καθορισμένων χώρων της Ε.Κ.Π. Κόζιακα, όπως αυτοί 
περιγράφονται στο άρθρο 14 του παρόντος προγράμ¬ 
ματος Θήρας. 

Οι παραβάτες των ανωτέρω (1-8) περιπτώσεων δι¬ 
ώκονται ποινικά για παράβαση των Νόμων περί Θή¬ 
ρας ή απαγορευτικής διάταξης. Τα θηράματα που 
θηρεύτηκαν κατά παράβαση των ανωτέρω διατάξεων 
κατάσχονται και εκποιούνται επί τόπου ή αλλού, αν 
υφίστανται η δυνατότητα μεταφοράς των, αποκλει¬ 
σμένων των παραβατών της συμμετοχής στην δη¬ 
μοπρασία. 


Πλέον των παραπάνω οι παραβάτες των περιπτώ¬ 
σεων (1-7) θα στερούνται την ειδική άδεια κυνηγίου για 
ολόκληρη την θηρευτική περίοδο (ολόκληρη η ομάδα 
αν το κυνήγι είναι ομαδικό ή ο παραβάτης κυνηγός της 
ομάδας καθώς και ο μεμονωμένος κυνηγός) ενώ οι πα¬ 
ραβάτες της (8) περίπτωσης θα στερούνται την ειδική 
άδεια εκγύμνασης κυνηγετικών σκύλων για ολόκληρη 
την περίοδο εκγύμνασης. 

Β) Κυνηγοί που δεν εφαρμόζουν το πρόγραμμα κυ¬ 
νηγίου της Ε.Κ.Π. Κόζιακα και δεν συμμορφώνονται με 
τις εντολές και τις υποδείξεις των οργάνων της και 
επιδεικνύουν ανυπακοή ή ανάρμοστη συμπεριφορά προς 
τα δασικά όργανα ή αποχωρήσουν από την Ε.Κ.Π. χωρίς 
να παραλάβουν προσωπικά το ατομικό βιβλιάριο Θήρας 
και την ειδική άδεια Θήρας, θα στερούνται του κυνηγί¬ 
ου μέχρι δεκαπέντε (15) κυνηγετικές ημέρες, μετά από 
πρόταση του Επόπτη της Ε.Κ.Π. Κόζιακα και απόφαση 
του Δασάρχη Τρικάλων. Σε περίπτωση υποτροπής θα 
κατάσχονται οι άδειες κυνηγίου (Κοινή και Ειδική) και 
το κυνηγετικό όπλο και οι κυνηγοί θα διώκονται ποινικά 
για παράβαση της ρυθμιστικής διάταξης κυνηγίου, κατά 
το άρθρο 287 παρ. 18 του Ν.Δ. 86/69. 

Η απόφαση αυτή που θα ισχύει για το κυνηγετικό 
έτος 2014 -2015 να δημοσιευθεί στην Εφημερίδα της 
Κυβερνήσεως. 

Τρίκαλα, 7 Αυγούστου 2014 

Με εντολή Γενικής Γραμματέως 
Αποκεντρωμένης Διοίκησης 
Ο Δ/ντής Δασών Ν. Τρικάλων κ.α.α. 

Ο Προϊσ/νος του Τ ρήματος 
Δασικών Χαρτογραφήσεων 
ΧΡΗΣΤΟΣ ΚΟΥΤΣΟΝΑΣΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.9 1 ") 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02023322908140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































